turjo4nis/wikipedia-bn-dump-20250701 huggingface dataset:
অকালবোধন

অকালবোধন হল শারদীয়া দুর্গাপূজার প্রারম্ভিক অনুষ্ঠান। হিন্দু পঞ্জিকা অনুসারে, আশ্বিন মাসের কৃষ্ণপক্ষের নবমী তিথি অথবা শুক্লপক্ষের ষষ্ঠী তিথিতে হিন্দু দেবীপার্বতীর দুর্গা রূপের পূজারম্ভের প্রাক্কালে এই অনুষ্ঠান আয়োজিত হয়। হিন্দু বিশ্বাস অনুসারে, শরৎকাল দেবলোকের রাত্রি দক্ষিণায়নের অন্তর্গত। তাই এই সময় দেবপূজা করতে হলে, আগে দেবতার বোধন (জাগরণ) করতে হয়। একাধিক পুরাণ ও অন্যান্য হিন্দু ধর্মগ্রন্থে উল্লিখিত হয়েছে যে, রাবণ বধের পূর্বে রাম দেবী পার্বতীর কাছে আশীর্বাদ প্রার্থনা করে বিল্ববৃক্ষতলে বোধনপূর্বক দুর্গাপূজা করেছিলেন। শরৎকাল দেবপূজার ‘শুদ্ধ সময়’ নয় বলে রাম কর্তৃক দেবী পার্বতীর বোধন ‘অকালবোধন’ নামে পরিচিত হয়। উল্লেখ্য, শাস্ত্রমতে বসন্তকাল দুর্গাপূজার প্রশস্ত সময় হলেও, আধুনিক যুগে শারদীয়া দুর্গাপূজাই অধিকতর প্রচলিত।রাবণ বসন্ত কালে চৈত্র মাসে দেবী পার্বতী কে পুজো করে সন্তুষ্ট করলে দেবী তাকে সব বিপদ থেকে রক্ষা করার প্রতিশ্রুতি দেন কিন্তু যদি সে দেবীর পূজা মন্ত্রে শ্রী শ্রী চন্ডিতে কোনো রূপ ত্রুটি করে তবে দেবী তাকে ত্যাগ করবেন। এই কারণে রামের সকল অস্ত্র রাবণের উপর বিফল হয়ে যায়। তখন ব্রহ্মা রামচন্দ্র কে দেবী পার্বতীর পুজো করতে বলেন। কারণ দেবী এই সময় মর্ত্যে তাঁর মাতা পিতা র গৃহে আসেন। রাম দেবী পার্বতীর পুজো করলে দেবী কর্তৃক তাঁর উদ্দেশ্যে আনা একটি পদ্ম তিনি হরণ করেন। তখন রামচন্দ্র নিজ চক্ষু দেবী কে দান করতে চাইলে দেবী পার্বতী তাঁকে বিরত করেন ও বর দেন। তার পর হনুমান দশমী তিথিতে রাবণ কল্যাণে শ্রী চন্ডী পাঠ রত বৃহস্পতি কে অজ্ঞান করে শ্রী চন্ডী অশুদ্ধ করলে রাবণ কে ত্যাগ করেন দেবী। রাবণ দেখে দেবী তাকে ত্যাগ করে কৈলাসে চলে যাচ্ছেন রাবণের শত মিনতি সত্ত্বেও দেবী পার্বতী আর ফিরে তাকালেন না। তারপর রামচন্দ্র রাবণ বধ করেন। বর্তমান যুগে দেবীর অকাল বোধন রূপটির ও পূজা করা হয়ে থাকে।

এই পূজা সম্পর্কে আলোচনা করতে গিয়ে মহান সাধক বিজয়কৃষ্ণ গোস্বামী যা বলেছেন তা অবশ্যই উদ্ধারযোগ্য :

- এর মধ্যেই বোধহয় লুকিয়ে আছে বিশ্বাসের আসল তাৎপর্য।

নাম-ব্যুৎপত্তি 
সংস্কৃত ‘অকাল’ ও ‘বোধন’ শব্দদুটি বাংলা ভাষায় তৎসম শব্দ হিসেবে গৃহীত হয়েছে। ‘অকাল’ শব্দের অর্থ ‘অসময়, শুভকর্মের অযোগ্য কাল বা অনুপযুক্ত কাল’।। অন্যদিকে ‘বোধন’ শব্দটির অর্থ ‘উদ্বোধন, নিদ্রাভঙ্গকরণ, বা জাগান’ ‘অকালবোধন’ শব্দবন্ধটির অর্থ ‘অসময়ে বোধন বা জাগরণ, (হিন্দু সংস্কারে) অসময়ে দেবী দুর্গার আরাধনা’।। এই প্রসঙ্গে জ্ঞানেন্দ্রমোহন দাস লিখেছেন:

অপরপক্ষে দুর্গাপূজার বিধিসম্মত সময়কাল হল হিন্দু পঞ্জিকা অনুসারে চৈত্র মাস; যে পূজা বাসন্তীপূজা নামে পরিচিত। হিন্দু পুরাণে উল্লিখিত হয়েছে, রাজা সুরথ ও সমাধি বৈশ্য দুর্গাপূজা করেছিলেন বসন্তকালেই। ব্রহ্মবৈবর্ত পুরাণ গ্রন্থে রয়েছে, রাজা সুরথ চৈত্র মাসের শুক্লপক্ষের অষ্টমী ও নবমী তিথিতে শাস্ত্রবিধিমতে দেবী দুর্গতিনাশিনীর (পার্বতী) পূজা করেছিলেন।১ বসন্তকাল উত্তরায়ণের অন্তর্গত। উত্তরায়ণে দেবতারা জাগ্রত থাকেন বলে বাসন্তীপূজায় বোধনের প্রয়োজন হয় না।পূজা-বিজ্ঞান, স্বামী প্রমেয়ানন্দ, উদ্বোধন কার্যালয়, কলকাতা, রাম চন্দ্র কতৃর্ক দেবী পার্বতীর স্তুতির দুটি স্তবক --- জগৎ মহামায়ে তুমি শিব ঘরনি / শঙ্কর বক্ষ বিলাসে,মৈনাক ভগিনী,/সকল দেবী তব অংশ জাতা, দোয়া করি দেহ মরে হীমবান সুতা/হের মা পার্বতী আমি দীন অতি,তব দয়া বিনে কেমনে বধি লঙ্কেসে হইমোবতি,কর মরে দয়া শ্যামা,হে শঙ্করের রমা/

আরও দেখুন 
 দুর্গাপূজা

তথ্যসূত্র

পাদটিকা 
১. “পূজিতা সুরথেনাদৌ দেবী দুর্গতিনাশিনী।মধুমাসসিতাষ্টম্যাং নবম্যাং বিধিপূর্বকম্‌।।”, ব্রহ্মবৈবর্ত পুরাণ, প্রকৃতি খণ্ড, ১/১৪৭

বহিঃসংযোগ 

পশ্চিমবঙ্গের উৎসব
পশ্চিমবঙ্গের সংস্কৃতি
দুর্গাপূজা
শাক্তধর্ম
মার্শাল আইয়ুব

মার্শাল আইয়ুব (জন্ম: ৫ ডিসেম্বর, ১৯৮৮) ঢাকায় জন্মগ্রহণকারী বাংলাদেশী ক্রিকেটার। একজন অল-রাউন্ডার হিসেবে তিনি বাংলাদেশ জাতীয় ক্রিকেট দলে খেলছেন। ৯ অক্টোবর, ২০১৩ তারিখে নিউজিল্যান্ড ক্রিকেট দলের বিরুদ্ধে অনুষ্ঠিত ১ম টেস্টে ৬৯তম টেস্ট ক্রিকেটার হিসেবে অভিষেক ঘটে মার্শালের।

ডানহাতি ব্যাটসম্যান ও ডানহাতি লেগ স্পিনার হিসেবে তার মাঠে অবস্থান। ঘরোয়া ক্রিকেটে বর্তমানে তিনি চিটাগং কিংসের পক্ষে বাংলাদেশ প্রিমিয়ার লিগে খেলছেন।

খেলোয়াড়ী জীবন 
২০০৫-০৬ মৌসুমে বরিশাল বিভাগীয় ক্রিকেট দলের মাধ্যমে খেলোয়াড়ী জীবন শুরু করেন। ডিসেম্বর, ২০০৫ সালে লিস্ট এ ক্রিকেটে খেলায় খুলনা বিভাগের বিপক্ষে অভিষেক ঘটে তার। একই বছরে ও একই দলের বিরুদ্ধে প্রথম-শ্রেণীর ক্রিকেটে অভিষিক্ত হন তিনি। ২০০৬-০৭ মৌসুমে ঢাকা বিভাগীয় ক্রিকেট দলে চলে যান। এরপর ২০১১ সালে ঢাকা মেট্রোপোলিসে যোগ দেন।

এছাড়াও, বাংলাদেশ এ দলসহ চিটাগং সাইক্লোন্স, খুলনা রয়্যাল বেঙ্গলস দলে খেলেছেন।

তথ্যসূত্র

বহিঃসংযোগ 

 
 

বাংলাদেশী ক্রিকেটার
১৯৮৮-এ জন্ম
জীবিত ব্যক্তি
বাংলাদেশের টেস্ট ক্রিকেটার
চট্টগ্রাম চ্যালেঞ্জার্সের ক্রিকেটার
ঢাকা বিভাগের ক্রিকেটার
বরিশাল বিভাগের ক্রিকেটার
খুলনা টাইগার্সের ক্রিকেটার
ঢাকা মেট্রোপলিশের ক্রিকেটার
ভিক্টোরিয়া স্পোর্টিং ক্লাবের ক্রিকেটার
কলাবাগান ক্রিকেট একাডেমির ক্রিকেটার
শেখ জামাল ধানমণ্ডি ক্লাবের ক্রিকেটার
চট্টগ্রাম বিভাগের ক্রিকেটার
বাংলাদেশ মধ্যাঞ্চলের ক্রিকেটার
রাজশাহী রয়্যালসের ক্রিকেটার
ঢাকা থেকে আগত ক্রিকেটার
২১শ শতাব্দীর বাংলাদেশী পুরুষ ক্রীড়াবিদ
ইউটিসি+০১:৩০

ইউটিসি+০১:৩০ হল একটি সময় অঞ্চল, যা ইউটিসি থেকে ১ ঘণ্টা ৩০ মিনিট এগিয়ে। এটির ব্যবহার আর নেই। এটি ১৮৯২ থেকে ১৯০৩ পর্যন্ত বর্তমান দক্ষিণ আফ্রিকার অরেঞ্জ ফ্রি স্টেট, ট্রান্সভাল এবং কেপ উপনিবেশে তৎকালীন সরকার দ্বারা ব্যবহৃত হয়েছিল। এছাড়াও এই সময়টি সাবেক জার্মান দক্ষিণ-পশ্চিম আফ্রিকা (বর্তমান নামিবিয়া) দ্বারা সংক্ষিপ্ত সময়ের জন্য ব্যবহৃত হয়েছিল।

তথ্যসূত্র 

ইউটিসি অফসেট
২০১৩ নোবেল শান্তি পুরস্কার

২০১৩ নোবেল শান্তি পুরস্কার () নেদারল্যান্ডের হেগ শহরে অবস্থিত ও ১৯৯৭ সালে প্রতিষ্ঠিত স্বাধীন প্রতিষ্ঠান আন্তর্জাতিক রাসায়নিক অস্ত্র নিরস্ত্রীকরণ সংস্থাকে প্রদান করা হয়। রাসায়নিক অস্ত্র ব্যবহারে নিরুৎসাহিতকরণ ও বিস্তার রোধে প্রাণান্তকর চেষ্টায় সম্পৃক্ত থাকায় এ সংস্থাকে বৈশ্বিক স্বীকৃতি দেয়া হয়। পুরস্কার ঘোষণায় বলা হয় যে, আন্তর্জাতিক আইনে রাসায়নিক অস্ত্র ট্যাবু হিসেবে ব্যবহৃত হচ্ছে। সিরিয়ায় সাম্প্রতিককালের ঘটনায় রাসায়নিক অস্ত্রের আবারো ব্যবহার করা হয়েছে এবং এ ধরনের অস্ত্র ব্যবহারকে দূরে রাখার স্বার্থেই এ সংগঠনের প্রয়োজনীয়তা রয়েছে ও এ সংস্থাটি গুরুত্বপূর্ণ ভূমিকা পালন করছে।

প্রতিক্রিয়া 
আন্তর্জাতিক রাসায়নিক অস্ত্র নিরস্ত্রীকরণ সংস্থার প্রধান ও বর্তমান মহা-পরিচালক আহমেত ওজুমকু প্রতিবেদকদেরকে বলেছেন যে, তিনি আশা করেন - এ পুরস্কার প্রাপ্তির ফলে সংস্থার কর্মকাণ্ডগুলোর ফলে সিরিয়ায় শান্তি ফিরিয়ে নিয়ে আসবে ও সাধারণ নাগরিকদের দুঃখ-দুর্দশা লাঘব হবে।

জাতিসংঘের মহাসচিব বান কি মুন আন্তর্জাতিক রাসায়নিক অস্ত্র নিরস্ত্রীকরণ সংস্থাকে নোবেল শান্তি পুরস্কার প্রদান করায় সংস্থার কর্মকাণ্ডকে অভিনন্দন জানিয়েছেন।

লন্ডনভিত্তিক সিরীয় বিরোধী কর্মীর উদ্বৃতি দিয়ে ইউএসএ টুডে জানিয়েছে, সিরীয় জনগোষ্ঠী এ পুরস্কার উদ্‌যাপন করবে কি-না তা নিয়ে সন্দেহ রয়েছে। একইভাবে, সিরীয় জাতীয়তাবাদী জোটের এক মুখপত্র এ পুরস্কারকে ব্যাঙ্গাত্মকপূর্ণ বলে মন্তব্য করেন।

পাকিস্তানের সাবেক ক্রিকেটার ও বিশিষ্ট রাজনীতিবিদ ইমরান খান বলেছেন, মার্কিন যুক্তরাষ্ট্র ও রাশিয়ার উচিত তাদের নিজেদের মজুতকৃত রাসায়নিক অস্ত্র ধ্বংস করা। এর পরিবর্তে নোবেল শান্তি পুরস্কারের জন্য মনোনীত মালালা ইউসুফজাইকে পুরস্কৃত করলে তা পাকিস্তানের জন্য গর্বের প্রতীক হতো।

তথ্যসূত্র 

২০১৩-এর পুরস্কার
২০১৩-এ নরওয়ে
নোবেল শান্তি পুরস্কার
রাসায়নিক অস্ত্র নিরস্ত্রীকরণ সংস্থা
ইন্দ্রদীপ দাশগুপ্ত

ইন্দ্রদীপ দাশগুপ্ত একজন বিখ্যাত ভারতীয় বাংলা চলচ্চিত্রের সঙ্গীত পরিচালক। তিনি ১৭ই জানুয়ারি, ১৯৭৩-এ জন্মগ্রহণ করেন।

সঙ্গীত পরিচালিত চলচ্চিত্র 
{| class="wikitable"
|-
! সাল !! চলচ্চিত্র !! অভিনয়ে !! প্রযোজনা
|-
| ২০১৬ || কেলোর কীর্তি || দেব, নুসরাত || শ্রী ভেঙ্কটেশ ফিল্মস
|-
| ২০১৪ || গল্প হলেও সত্যি || সোহম চক্রবর্তী, মিমি চক্রবর্তী || শ্রী ভেঙ্কটেশ ফিল্মস
|-
| ২০১৪ || অভিশপ্ত নাইটি || পরমব্রত চট্টোপাধ্যায়, পাওলি দাম, ইন্দ্রনীল সেনগুপ্ত || শ্রী ভেঙ্কটেশ ফিল্মস
|-
| ২০১৩ || চাঁদের পাহাড় || দেব || শ্রী ভেঙ্কটেশ ফিল্মস
|-
| ২০১৩ || মিশর রহস্য || প্রসেনজিৎ চট্টোপাধ্যায়, আরিয়ান || শ্রী ভেঙ্কটেশ ফিল্মস
|-
| ২০১৩ || প্রলয় || পরমব্রত চট্টোপাধ্যায়, মিমি চক্রবর্তী || শ্রী ভেঙ্কটেশ ফিল্মস ও রাজ চক্রবর্তীস প্রোডাকশন
|-
| ২০১৩ || মিসেস সেন || ঋতুপর্ণা সেনগুপ্ত, রোহিত রায়, হৃশিতা ভট্ট ||
|-
| ২০১৩ || কানামাছি || অঙ্কুশ হাজরা, শ্রাবণ্তী || এসকে মুভিজ
|-
| ২০১৩ || হাওয়া বদল || পরমব্রত চট্টোপাধ্যায়, রাইমা সেন || সারেগামা 
|-
| ২০১২ || তিন কণ্যা ||  || 
|-
| ২০১১ || চারুলতা ||  || 
|-
| ২০১১ || চ্যাপলিন ||  || 
|-
| ২০১১ || জানি দেখা হবে ||  || 
|-
| ২০১১ || ফাইটার|| জিৎ, শ্রাবণ্তী || 
|-
| ২০১১ || শত্রুhttp://calcuttatube.com/ley-chakka-2010-bengali-movie-review/98782/ || জিৎ, নুসরাত জাহান || এসকে মুভিজ
|-
| ২০১০ || লে ছক্কা || দেব, পায়েল সরকার || এসকে মুভিজ
|-
| ২০০৯ || এই পৃথিবী তোমার আমার ||  || 
|-
| ২০০৯ || বিষ ||  || 
|-
| ২০০৯ || কালের রাখাল ||  || 
|-
| ২০০৮ || বর আসবে এখুনি || যিশু সেনগুপ্ত, কোয়েল মল্লিক || 
|-
| ২০০৪ || প্রহর ||  || 
|-
| ২০০৪ || তিন এক্কে তিন ||  || 
|-
| ২০০৩ || মহুল বনির সেরেং ||  ||
|}

তিনি কানামাছি চলচ্চিত্রের মন বাওয়ারে গানটিই শুধু পরিচালনা করেন। এছাড়া বোঝেনা সে বোঝেনা চলচ্চিত্রে তিনি ব্যাকগ্রাউন্ড সঙ্গীত দিয়েছেন।

 পুরস্কার 
 বর আসবে এখুনি চলচ্চিত্রের জন্য আনন্দলোক অ্যাওয়ার্ড-এর মনোনয়ন (২০০৮)
 লে ছক্কা চলচ্চিত্রের জন্য আনন্দলোক অ্যাওয়ার্ড-এর মনোনয়ন (২০১০)
 ২২শে শ্রাবণ চলচ্চিত্রে শ্রেষ্ঠ ব্যাকগ্রাউন্ড মিউজিক স্কোর-এর জন্য মির্‌চি মিউজিক অ্যাওয়ার্ড (২০১১)
 মন ফকিরা'' অ্যালবামের জন্য মির্‌চি মিউজিক অ্যাওয়ার্ড
 চ্যাপলিন চলচ্চিত্রের জন্য শ্রেষ্ঠ সঙ্গীত পরিচালক হিসেবে স্টার গাইড ফিল্ম অ্যাওয়ার্ড''' (২০১১)

তথ্যসূত্র 

১৯৭৩-এ জন্ম
জীবিত ব্যক্তি
কলকাতার সঙ্গীতজ্ঞ
২১শ শতাব্দীর ভারতীয় সুরকার
ভারতীয় চলচ্চিত্র সঙ্গীত সুরকার
বাঙালি গীতিকার
বাংলা চলচ্চিত্র সঙ্গীত সুরকার
জিৎ গাঙ্গুলী

জিৎ গাঙ্গুলী ভারতের একজন বিখ্যাত সংগীত পরিচালক এবং গায়ক। তিনি শুধু বাংলায়ই নয়, হিন্দিতেও সঙ্গীত পরিচালনা করেছেন। মুম্বইয়ের একটি সংষ্কৃতিমনা পরিবারে জন্মগ্রহণ করেন তিনি। মাত্র ৩ বছর বয়সে সংগীতের দুনিয়ায় প্রবেশের ইচ্ছা জাগ্রত হয়েছিল তার মনে। কলকাতার বিখ্যাত সঙ্গীতজ্ঞ ব্যক্তি কলি গাঙ্গুলীর নিকট তিনি উপমহাদেশীয় সংগীত সঙ্গীত শেখেন। কলি গাঙ্গুলীই তার পিতা এবং 'গুরু'। পক্ষান্তরে তিনি কার্লটন কিটোর নিকট পাশ্চাত্য সংগীত শেখেন। সঙ্গীতের এই দুই ধারায় পারদর্শী হয়ে তিনি বলিউড এবং টলিউডে অনবদ্য কিছু সঙ্গীত পরিচালনা করেন।

প্রাথমিক জীবন এবং শিক্ষা 
গাঙ্গুলী তিন বছর বয়সে সঙ্গীত বিশ্বের শুরু হয়। তিনি বরানগর রামকৃষ্ণ মিশন আশ্রম উচ্চ বিদ্যালয় তার বিদ্যালয় জীবনের সমাপ্তি করেন। পরে তিনি কলকাতা বিশ্ববিদ্যালয় থেকে স্নাতক হন। তার পিতা কালী গাঙ্গুলী এবং তার পিসিমা শিবানী রায়চৌধুরী এর নির্দেশনায় ভারতীয় শাস্ত্রীয় সঙ্গীততে তিনি প্রশিক্ষণপ্রাপ্ত। তিনি পাশ্চাত্য শাস্ত্রীয় সঙ্গীত, জ্যাজ এবং জ্যাজ গিটারবাদী কার্লটন কিটো -এর থেকে শিক্ষা গ্রহণ করেন।

পেশা
সঞ্জয় গান্ধী তেরে লিয়ে চলচ্চিত্রের জন্য তাকে এবং প্রিতমকে সঙ্গীত পরিচালনার দায়িত্ব দেন। এরপর যশরাজ ফিল্মস-এর অধীনে মেরে ইয়ার কি শাদি হ্যায় চলচ্চিত্রেও এই জুটি সঙ্গীত পরিচালনার দায়িত্ব পায়। সঞ্জয় গান্ধী এই চলচ্চিত্রের পরিচালক ছিলেন।

এরপর তিনি বহু চলচ্চিত্র, ধারাবাহিক এবং অন্যান্য জায়গায় সঙ্গীত পরিচালনা করেন। বর্তমানে তিনি অন্যতম সেরা সঙ্গীত পরিচালক। হিন্দিতে আশিকি ২ চলচ্চিত্রের গানগুলি অত্যন্ত জনপ্রিয় হয়। এছাড়া বাংলা চলচ্চিত্রে তিনি সেদিন দেখা হয়েছিল, চ্যালেঞ্জ, চ্যালেঞ্জ ২, আওয়ারা, রংবাজ সহ বেশকয়েকটি চলচ্চিত্রে দুর্দান্ত জনপ্রিয় কিছু গান নির্মাণ করেন।

সংগীত পরিচালিত চলচ্চিত্র

সমালোচনা 
বাংলার অন্যতম সেরা সঙ্গীত পরিচালক জিৎ গাঙ্গুলী সম্পর্কে অনেকেই বলে থাকেন, তিনি নিজের সেরা গানগুলো নিজেই গেয়ে থাকেন। তবে তিনি নিজে তা অস্বীকার করেন।

পুরস্কার

বাংলা চলচ্চিত্রের জন্য

হিন্দি চলচ্চিত্রের জন্য

তথ্যসূত্র

বহিঃসংযোগ

 
 
 

১৯৭৭-এ জন্ম
জীবিত ব্যক্তি
২১শ শতাব্দীর ভারতীয় সুরকার
ভারতীয় চলচ্চিত্র সঙ্গীত সুরকার
ভারতীয় গিটারবাদক
বরানগর রামকৃষ্ণ মিশন আশ্রম উচ্চ বিদ্যালয়ের প্রাক্তনী
বরাহনগরের ব্যক্তি
কলকাতার সঙ্গীতজ্ঞ
শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার বিজয়ী
শ্রেষ্ঠ সঙ্গীত পরিচালক বিভাগে জি সিনে পুরস্কার বিজয়ী
বাঙালি হিন্দু
জিৎ গাঙ্গুলী
বাঙালি গীতিকার
কলকাতা বিশ্ববিদ্যালয়ের প্রাক্তন শিক্ষার্থী
রামকৃষ্ণ মিশন বিদ্যালয়ের প্রাক্তনী
বাংলা চলচ্চিত্র সঙ্গীত সুরকার
তায়েব সালিহ

তায়েব সালিহ () (জন্ম: ১২ই জুলাই, ১৯২৯ - মৃত্যু: ১৮ই ফেব্রুয়ারি, ২০০৯) সুদানের একজন সাহিত্যিক ছিলেন।

শৈশব ও শিক্ষাজীবন 
তায়েব সালেহ-এর জন্ম উত্তর সুদানের কারমকল নামক স্থানে ১৯২৯ সালের ১২ জুলাই। তার পিতা এবং তার পূর্ববর্তী পুরুষেরা ছিলেন পেশায় কৃষক। এবং একই সংগে ধর্মীয় বিষয়ে শিক্ষক বাবার ইচ্ছা ছিল তায়েব সালেহ অনুরূপ কৃষক হবেন এবং গ্রামীণ মাদ্রাসায় শিক্ষকতা করবেন। কিন্তু তিনি পৌঁছলেন বাবার আকাঙ্ক্ষার অনেক ঊর্ধ্বে। খার্তুম বিশ্ববিদ্যালয়ে লেখাপড়া শেষে তিনি ব্রিটেনেও একাধিক বিশ্ববিদ্যালয়ে উচ্চশিক্ষা সংক্রান্ত কাজ করেছেন। পরে তিনি বিবিসি নাটক প্রোগ্রামের আরবি বিভাগের প্রধান হিসেবে কাজ করেন।

সাহিত্য জীবন 
তার লেখালেখি জীবন শুরু হয় ১৯৫৩ সালে। তবে তার প্রথম বই ‘দ্য ওয়েডিং অব জেইন এন্ড আদার স্টোরিজ’ প্রকাশিত হয় ১৯৬৮ সালে। তার বহুল পঠিত ও বহুল আলোচিত উপন্যাস ‘সিজন অফ মাইগ্রেশন টু দ্য নর্থ’ প্রকাশিত হয় ১৯৬৯ সালে যা প্রকাশিত হবার পরপরই অনূদিত হয় ৩০টিরও বেশি ভাষায়। মূলত এই উপন্যাসের মাধ্যমেই তিনি আরোহণ করেন খ্যাতির স্বর্ণশিখরে। ২০০১ সালে ‘আরব লিটারারি সোসাইটি’ এই উপন্যাসকে আখ্যায়িত করে ‘বিশ শতকের সর্বাধিক গুরুত্বপূর্ণ উপন্যাস’ হিসেবে। শুধু তাই নয়, ২০০২ সালে ‘নরওয়েজিয়ান বুকস্ ক্লাব’ কর্তৃক প্রকাশিত ‘বিশ শতকের ১০০টি সেরা উপন্যাস’ এর তালিকাতেও স্থান করে নেয় তায়েব সালেহ’র ‘সিজন অফ মাইগ্রেশন টু দ্য নর্থ’। তার ছোটগল্প ‘দ্য ওয়েডিং অব জেইন’ অবলম্বনে নির্মিত চলচ্চিত্র ১৯৭৬ সালে লাভ করে ‘কান ফিল্ম ফেস্টিভাল অ্যাওয়ার্ড’। তায়েব সালেহ’র উল্লেখযোগ্য কয়েকটি ছোটগল্প হল: দোমা ওয়াদ হামাদ, দাও আল বাইয়াত, সিপ্রিয়েট ম্যান এবং বন্দরশাহ। তায়েব সালেহ’র মুত্যু ২০০৯ সালের ১৮ ফেব্রুয়ারি লন্ডনে।

তথ্যসূত্র

বহিঃসংযোগ 
 Tayeb Salih (Alain Mourgue) 
 http://collegerelations.vassar.edu/2001/677/
 http://maduba.free.fr/mawsim.htm -"Lire Saison de la migration vers le Nord de Tayeb Sâlih", by Salah NATIJ, in Website: Maduba/Invitation à l'adab

১৯২৯-এ জন্ম
২০০৯-এ মৃত্যু
সুদানি লেখক
খার্তুম বিশ্ববিদ্যালয়ের প্রাক্তন শিক্ষার্থী
লন্ডন বিশ্ববিদ্যালয়ের প্রাক্তন শিক্ষার্থী
সুদানি ঔপন্যাসিক
কেন্দ্রীয় পর্যবেক্ষণ ব্যবস্থা

কেন্দ্রীয় পর্যবেক্ষণ ব্যবস্থা বা সংক্ষেপে সি·এম·এস () জনসাধারণের উপর গোপনে নজরদারী চালানো ও তথ্য সংগ্রহ করার জন্য একটি প্রোগ্রাম। এটি ভারতের কেন্দ্রীয় সরকারের অধীনস্থ সেন্টার ফর ডেভলোপমেন্ট অফ টেলিম্যাটিক্স () দ্বারা স্থাপিত এবং টেলিকম এনফোর্সমেন্ট রিসোর্স এন্ড মনিটারিং () দ্বারা পরিচালিত হয়।

তথ্যসূত্র 

ভারতের পাল্টা-সন্ত্রাসবাদ
গুপ্তচরবৃত্তি
মানবাধিকার
ব্যাপক নজরদারি
টেলিযোগাযোগের গোপনীয়তা
গোপনীয় সরকারি প্রকল্প
ভারতে টেলিযোগাযোগ
মনমোহন সিংহের প্রশাসন
২০১৩-এ ভারতে প্রতিষ্ঠিত
গোপন সরকারি কর্মসূচি
ভারতের টেলিযোগযোগ
দ্য মিল্লি গেজেট

মিল্লি গেজেট (সংক্ষেপে এম.জি) হল ভারতের একটি পাক্ষিক ইংরেজি সংবাদপত্র যা নিজেকে ভারতীয় মুসলিমদের অগ্রণী ইংরেজি সংবাদপত্র হিসাবে পরিচয় দেয়। এটি সাধারণত মুসলিমদের সঙ্গে সম্পর্কিত বিশ্বের খবর, বিশেষত ভারতীয় মুসলিমদের বিষয়ে খবর প্রদান করে।

মিল্লি গেজেটে ২০০০ সালে জানুয়ারীতে চালু করা হয়েছিল এবং তার ইন্টারনেট সংস্করণ ২০০৮ সালে চালু করা হয়। নিলোফার সোহরাওয়ার্দীর 'স্পিকিং আউট' কলাম এবং ইউসুফ এর কার্টুন এম.জির জন্য বিষেশ সংযুক্তি।

দ্যা গার্ডিয়ান, মিল্লি গেজেটের বর্ণনা করতে গিয়ে লিখেছে যে, "একটি সংবাদপত্র যা ভারতের ১৪০ মিলিয়ন মুসলিমদের মধ্যে ব্যাপিত।" এবং "ভারতীয় মুসলমানদের জন্য একটি প্রভাবশালী সংবাদপত্র"।

এটি প্রথম সারির মিডিয়া থেকে ব্রাত্য থাকার সত্তেও একটি বিকল্প মিডিয়া হিসেবে গণ্য করা হয় ও প্রায়ই প্রথম সারির সংবাদপত্র দ্বারা উদ্ধৃত হয় যেমন দ্য হিন্দু, রেডিফ, দি ইন্ডিয়ান এক্সপ্রেস, ইত্যাদি।

এটির ১-১৫ জানুয়ারি ২০১০ সংস্করণের মধ্য দিয়ে মিল্লি গেজেট তার প্রকাশনার ১০ বছর সম্পন্ন করেছে এবং এখনও একই অবস্থান থেকে প্রকাশনা অব্যাহত রেখেছে।

নিয়মিত বৈশিষ্ট্য 
 সন্ত্রাস
 মানবাধিকার
 গুজরাত
 জম্মু ও কাশ্মীর
 বিশ্লেষণ
 বিশেষ প্রতিবেদন
 বিষয়
 বইয়ের পর্যালোচনা
 আন্তর্জাতিক
 খবর প্রস্তুতকারকদের
 কমিউনিটি সংবাদ
 ইসলামী পার্সপেকটিভস
 প্রতিবাদ এবং মতামত

উল্লেখযোগ্য অবদানকারী 
 আব্দুস সাত্তার গজালি
 আসগার আলি ইঞ্জিনিয়ার
 বলরাজ পুরি
 কারামাতুল্লাহ কে. ঘোরি
 কালিম খাজা
 নিলোফার সোহরাওয়ার্দী
 রাম পুনিয়ানি
 সৈয়দ সাহাবুদ্দিন

আরও দেখুন 
 ড. যাফারুল ইসলাম খান

তথ্যসূত্র

বহিঃসংযোগ 
 প্রাতিষ্ঠানিক ওয়েবসাইট
 মিল্লি গেজেটে ই-পেপার
 ভারতের খবরেরকাগজগুলির গুগল ডিরেক্টরি তালিকা

২০০০-এ প্রতিষ্ঠিত প্রকাশনা
ভারতে ইংরেজি ভাষায় প্রকাশিত সংবাদপত্র
দিল্লিতে প্রকাশিত সংবাদপত্র
ভারতে ইসলাম
ইসলামিক মিডিয়া
দ্বি-সাপ্তাহিক ম্যাগাজিন
ভারতের সংবাদপত্র
২০০০-এ দিল্লিতে প্রতিষ্ঠিত
ভারতীয় সংবাদ ওয়েবসাইট
২০০০-এ প্রতিষ্ঠিত সংবাদপত্র
ভারতের ইংরেজি ভাষার সংবাদপত্র
দ্বি-সাপ্তাহিক সংবাদপত্র
নুসরাত জাহান

নুসরাত জাহান (জন্ম: ৮ জানুয়ারি, ১৯৯০) একজন ভারতীয় অভিনেত্রী, মডেল ও রাজনীতিবিদ। তিনি প্রধানত বাংলা চলচ্চিত্রে কাজ করেন। ২০১৯ সালে তিনি সক্রিয়ভাবে রাজনীতিতে জড়িত হন এবং তৃণমূল কংগ্রেস প্রার্থী হিসেবে বসিরহাট কেন্দ্র থেকে লোকসভার সংসদ সদস্য নির্বাচিত হন। ২০১১ সালে মুক্তিপ্রাপ্ত শত্রু চলচ্চিত্রে নায়ক জিতের বিপরীতে নায়িকার ভূমিকায় অভিনয়ের মাধ্যমে তিনি বাংলা চলচ্চিত্র জগতে পা রাখেন।

প্রাথমিক জীবন ও শিক্ষা 
নুসরাত জাহান ১৯৯০ সালের ৮ই জানুয়ারি ভারতের পশ্চিমবঙ্গের কলকাতায় জন্মগ্রহণ করেন। তার মা-ও একজন অভিনেত্রী ছিলেন। তিনি 'কুইন অব দ্য মিশন স্কুল'-এ স্কুলজীবন সমাপ্ত করেন এবং 'ভবানীপুর কলেজ, কলকাতা' হতে বি কম ডিগ্রি লাভ করেন।

অভিনয় জীবন 
২০১০ সালে ফেয়ার ওয়ান মিস কলকাতা নামক একটি সৌন্দর্য প্রতিযোগীতায় বিজয়ী হন। তার সৌন্দর্যের কারণে তিনি মডেলিং-এ সুযোগ পান। এরপর তিনি জিতে্‌র বিপরীতে এবং রাজ চক্রবর্তীর পরিচালনায় শত্রু চলচ্চিত্রে অভিনয় করে পশ্চিম বাংলায় সুপরিচিত হন। এর প্রায় দুই বছর পর মুক্তি পায় দেবের বিপরীতে এবং রাজিব বিশ্বাস পরিচালিত তার দ্বিতীয় চলচ্চিত্র খোকা ৪২০। এই চলচ্চিত্রটি অত্যধিক জনপ্রিয়তা তাকে সাফল্যের অন্যতম শিখরে নিয়ে যায়। এরপর মুক্তি পায় অঙ্কুশ হাজরার বিপরীতে খিলাড়ি ছবিটি। তিনটি ছবিতেই এসকে মুভিজ প্রযোজনা করে।

রাজনৈতিক পেশা 
২০১৯ সালের ১২ মার্চ, পশ্চিমবঙ্গের মুখ্যমন্ত্রী ও তৃণমূল কংগ্রেস দলের সভাপতি মমতা বন্দ্যোপাধ্যায় ঘোষণা করেছিলেন যে নুসরাত জাহান বসিরহাট লোকসভা কেন্দ্র থেকে ২০১৯ সালের আসন্ন সাধারণ নির্বাচনে প্রতিদ্বন্দ্বিতা করবেন । তিনি বিজেপি প্রার্থী সায়ন্তন বসুর বিরুদ্ধে ৩৫০,০০০ ভোটের ব্যবধানে বিজয়ী হয়েছিলেন ।

ব্যক্তিগত জীবন 
২০১৯ সালের ১৯ জুন তুরস্কে নুসরাত জাহানের সাথে  ব্যবসায়ী নিখিল জৈনের একটি বিস্তৃত বিবাহ অনুষ্ঠান হয়েছিল। মুখ্যমন্ত্রী মমতা বন্দ্যোপাধ্যায় ও তার অভিনেত্রী বন্ধু এবং সহ- সাংসদ মিমি চক্রবর্তী, অন্যান্য সেলিব্রিটিদের মধ্যে একটি সংবর্ধনা অনুষ্ঠানে উপস্থিত ছিলেন। নুসরাত পরে দাবি করেছেন যে বিয়েটি বৈধ ছিল না এবং "এটি লিভ-ইন সম্পর্ক ছাড়া আর কিছুই ছিল না"। পরে কলকাতার একটি আদালত রায় দেয় যে জাহান ও জৈনের বিয়ে আইনত অবৈধ। 

নুসরাত জাহান অভিনেতা যশ দাশগুপ্তের সাথে তার সম্পর্ক শুরু করেছিলেন কিন্তু তাদের বৈবাহিক অবস্থা  ২০২১ সালের ডিসেম্বর পর্যন্ত অজানা থেকে যায়। ২০২১ সালের আগস্টে, তিনি কলকাতার একটি বেসরকারি হাসপাতালে একটি ছেলের জন্ম দেন। জানা গেছে, সন্তানের জন্ম সনদে পিতা হিসেবে নাম দাশগুপ্ত।

অভিনীত চলচ্চিত্র

মহালয়া

সঙ্গীত ভিডিও

পুরস্কার 

 ২০১০ সালে ফেয়ার ওয়ান মিস কলকাতা প্রতিযোগীতায় বিজয়ী।
জামাই ৪২০ এর জন্য তিনি  অঙ্কুশ হাজরার সাথে  স্টার জলসা পরিবার পুরস্কার (সেরা জুরি) পেয়েছিলেন।

তথ্যসূত্র

বহিঃসংযোগ 

 
 

১৯৯০-এ জন্ম
জীবিত ব্যক্তি
কলকাতার অভিনেত্রী
বাঙালি অভিনেত্রী
বাংলা চলচ্চিত্র অভিনেত্রী
ভারতীয় চলচ্চিত্র অভিনেত্রী
ভারতীয় টেলিভিশন অভিনেত্রী
২১শ শতাব্দীর ভারতীয় অভিনেত্রী
কলকাতা বিশ্ববিদ্যালয়ের প্রাক্তন শিক্ষার্থী
ভারতীয় অভিনয়শিল্পী-রাজনীতিবিদ
পশ্চিমবঙ্গের লোকসভা সদস্য
পশ্চিমবঙ্গের তৃণমূল কংগ্রেসের রাজনীতিবিদ
সপ্তদশ লোকসভার সদস্য
লোকসভার নারী সদস্য
পশ্চিমবঙ্গের রাজনীতিতে নারী
২১শ শতাব্দীর ভারতীয় নারী রাজনীতিবিদ
টেস্ট ক্রিকেট অভিষেকে ৫ উইকেট লাভকারী বাংলাদেশী ক্রিকেটারদের তালিকা

যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা পাঁচ-উইকেট অর্জন নামে পরিচিত পায়। পাঁচ-উইকেট অর্জনকে ফাইভ-ফর বা ফিফার নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। ২৩ নভেম্বর, ২০১৮ তারিখ পর্যন্ত টেস্ট ক্রিকেট অভিষেকে বিশ্বের ১৫৩জন ক্রিকেটার পাঁচ-উইকেট অর্জন করতে পেরেছেন। তন্মধ্যে টেস্ট ক্রিকেট অভিষেকে ৫ উইকেট লাভকারী বাংলাদেশী ক্রিকেটারের সংখ্যা আটজন। বাংলাদেশী বোলারদের মধ্যে সর্বশেষ এ অর্জনের দাবীদার হচ্ছেন নাঈম হাসান।

নির্দেশনাসমূহ

পাঁচ-উইকেট অর্জনের তালিকা

তথ্যসূত্র

আরও দেখুন 

 টেস্ট ক্রিকেট
 টেস্ট ক্রিকেট মাঠের তালিকা
 টেস্ট ক্রিকেট রেকর্ডের তালিকা
 টেস্ট ক্রিকেটে হ্যাট্রিকের তালিকা
 টেস্ট ক্রিকেটে ত্রি-শতকের তালিকা
 টেস্ট ক্রিকেট আম্পায়ারদের তালিকা
 টেস্ট ক্রিকেট অভিষেকে সেঞ্চুরির তালিকা

টেস্ট ক্রিকেট অভিষেকে ৫ উইকেট লাভকারী ক্রিকেটার
বাংলাদেশী ক্রিকেটারদের তালিকা
বাংলাদেশের টেস্ট ক্রিকেটার
টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা
ক্রিকেট রেকর্ড ও পরিসংখ্যান
সৈয়দ মনজুরুল ইসলাম

সৈয়দ মনজুরুল ইসলাম (জন্ম: ১৮ জানুয়ারি ১৯৫১) বাংলাদেশের একজন কথাসাহিত্যিক ও সাহিত্যসমালোচক। ১৯৯৬ খ্রিষ্টাব্দে তাকে বাংলা একাডেমি পুরস্কার প্রদান করা হয়। মাইকেল মধুসূদন দত্ত, কাজী নজরুল ইসলাম, শামসুর রাহমানেরর উপর তার উল্লেখযোগ্য গবেষণা কর্ম রয়েছে।

শৈশব ও শিক্ষাজীবন 
তিনি সিলেট শহরে জন্মগ্রহণ করেন। তার পিতার নাম সৈয়দ আমীরুল ইসলাম এবং মাতা রাবেয়া খাতুন। তিনি সিলেট সরকারি পাইলট উচ্চ বিদ্যালয় থেকে ১৯৬৬ খ্রিষ্টাব্দে মাধ্যমিক পাশ করেন। উচ্চ মাধ্যমিক পাস করেন সিলেট এমসি কলেজ থেকে ১৯৬৮ খ্রিষ্টাব্দে। ঢাকা বিশ্ববিদ্যালয় থেকে স্নাতক ও স্নাতকোত্তর করেন ১৯৭১ ও ১৯৭২ সালে। ১৯৮১ খ্রিষ্টাব্দে কানাডার কুইন্স বিশ্ববিদ্যালয় থেকে ইয়েটস-এর কবিতায় ইমানুয়েল সুইডেনবার্গের দর্শনের প্রভাব বিষয়ে পিএইচডি করেন।

কর্মজীবন 
পেশাগত জীবনে সৈয়দ মনজুরুল ইসলাম ঢাকা বিশ্ববিদ্যালয়ের ইংরেজি বিভাগে অধ্যাপনা করেছেন। ঢাকা বিশ্ববিদ্যালয় থেকে অবসরের পর তিনি ইউনিভার্সিটি অফ লিবারেল আর্টস বাংলাদেশে যোগ দিয়েছেন।

সাহিত্য জীবন 
তার কয়েকটি গ্রন্থের নাম হলো :

গল্পগ্রন্থসমূহ

 স্বনিরবাচিত শ্রেষ্ঠ গল্প (১৯৯৪), 
 থাকা না থাকার গল্প (১৯৯৫), 
 কাচ ভাঙ্গা রাতের গল্প (১৯৯৮), 
 অন্ধকার ও আলো দেখার গল্প (২০০১), 
 প্রেম ও প্রার্থনার গল্প (২০০৫)।
 সুখদুঃখের গল্প, 
 বেলা অবেলার গল্প

উপন্যাসসমূহ

 আধখানা মানুষ্য (২০০৬)
 দিনরাত্রিগুলি, 
 আজগুবি রাত,
 তিন পর্বের জীবন
 যোগাযোগের গভীর সমস্যা নিয়ে কয়েকজন একা একা লোক, ব্রাত্য রাইসু সহযোগে
 কানাগলির মানুষেরা

প্রবন্ধ ও গবেষণাগ্রন্থ :

 নন্দনতত্ত্ব (১৯৮৬), 
 কতিপয় প্রবন্ধ (১৯৯২)।
 অলস দিনের হাওয়া,
 মোহাম্মদ কিবরিয়া, সুবীর চৌধুরীর সহযোগে
 রবীন্দ্রানাথের জ্যামিতি ও অন্যান্য শিল্পপ্রসঙ্গ

পুরস্কার ও সম্মাননা
 বাংলা একাডেমি সাহিত্য পুরস্কার (১৯৯৬)
 একুশে পদক (২০১৮) ইত্যাদি।

তথ্যসূত্র

১৯৫১-এ জন্ম
জীবিত ব্যক্তি
বাংলাদেশী সাহিত্যিক
ঢাকা বিশ্ববিদ্যালয়ের প্রাক্তন শিক্ষার্থী
সামগ্রিক অবদানে বাংলা একাডেমি সাহিত্য পুরস্কার বিজয়ী
সিলেট জেলার ব্যক্তি
মুরারিচাঁদ কলেজের প্রাক্তন শিক্ষার্থী
ঢাকা বিশ্ববিদ্যালয়ের শিক্ষক
বাংলাদেশী পুরুষ ঔপন্যাসিক
বাংলাদেশী শিক্ষায়তনিক
বাঙালি লেখক
সিলেট সরকারি পাইলট উচ্চ বিদ্যালয়ের প্রাক্তন শিক্ষার্থী
কুইন্স বিশ্ববিদ্যালয়ের প্রাক্তন শিক্ষার্থী
ইউনিভার্সিটি অব লিবারেল আর্টস বাংলাদেশের শিক্ষক
বাংলা-ইংরেজি অনুবাদক
একুশে পদক বিজয়ী
ভাষা ও সাহিত্যে একুশে পদক বিজয়ী
জেমকন সাহিত্য পুরস্কার বিজয়ী
সিলেটের ব্যক্তি
বাংলাদেশী কলাম লেখক
বাংলা একাডেমি সাহিত্য পুরস্কার বিজয়ী
অঙ্কুশ হাজরা

অঙ্কুশ হাজরা একজন ভারতীয় অভিনেতা, চলচ্চিত্র প্রযোজক, নৃত্যশিল্পী এবং বাংলা চলচ্চিত্র শিল্পের টেলিভিশন ব্যক্তিত্ব । তিনি ২০১০ সালে কেল্লাফতে চলচ্চিত্রের মাধ্যমে আত্মপ্রকাশ করেন । তিনি খিলাড়ি, কানামাছি, আমি শুধু চেয়েছি তোমায়, ভিলেন, বিবাহ অভিযান, ম্যাজিক চলচ্চিত্রে উপস্থিত ছিলেন। তিনি ২০২২ সালের ১৫ আগস্ট অঙ্কুশ হাজরা মোশন পিকচার্স নামক চলচ্চিত্র প্রযোজনা প্রতিষ্ঠান তৈরি করেছেন।

শৈশব ও আত্মজীবনী 
অঙ্কুশ হাজরা ভারতের পশ্চিমবঙ্গের বর্ধমান জেলার বাদামতলায় ১৪ই ফেব্রুয়ারি, ১৯৮৯ সালে জন্মগ্রহণ করেন। তিনি হলি রক স্কুল এবং ইস্ট-ওয়েস্ট মডেল স্কুলে পড়াশোনা করেন। এ দুটি স্কুলই বর্ধমান জেলার শহরতলিতে অবস্থিত। তিনি দুর্গাপুরে তড়িৎ প্রকৌশল বিভাগে পড়ার সুযোগ পেলেও তার আসল ইচ্ছে ছিল অভিনেতা হওয়া। তাই তিনি কলকাতাতে চলে আসেন এবং সেখানেই বসবাস শুরু করে। বর্তমানে অভিনয় ছাড়াও তিনি কলকাতায় অবস্থিত দ্য হেরিটেজ একাডেমিতে বিবিএ পড়েছেন। তিনি বিখ্যাত কোরিওগ্রাফার বাবা যাদবের নিকট নাচ শিখেছেন।

অভিনয় জীবন 
অঙ্কুশ রোমান্টিক-কমেডি চলচ্চিত্র কেল্লাফতে (২০১০) এ অভিনয়ের মাধ্যমে সবার চোখে পড়েন। প্রিন্স এন্টারটেইনমেট পি৪-এর ব্যানারে পীযূষ সাহার পরিচালনায় মুক্তিপাওয়া এই ছবিটি মোটামুটি হিট হলেও এই চলচ্চিত্রে অঙ্কুশের অভিনয় সবার চোখে পড়ে। নব অভিনেত্রী রুপশ্রীর বিপরীতে এই চলচ্চিত্রের প্রচারণা ছিল অনেক বেশি এবং নায়কের উপর ফোকাস করা হয়। ফলে ইন্ড্রাস্ট্রি একজন নতুন নায়ককে খুঁজে পায়। এই চলচ্চিত্রের গানগুলি জনপ্রিয় হয় এবং অঙ্কুশের নাচ দেখে সবাই বুঝতে পারে, অঙ্কুশ একজন ভাল নর্তক। ২০১২ সালে তিনি বিখ্যাত প্রযোজনা সংস্থা এসকে মুভিজের ব্যানারে, রাজিব বিশ্বাসের পরিচালনায় এবং শ্রাবন্তীর বিপরীতে মুক্তি পায় ইডিয়ট। ছবিটি ব্লকবাস্টার না হলেও এর তোকে হেব্বি লাগছে এবং পাগলি তোকে রাখব বড়ো আদরে গানদ্বয় জনপ্রিয় হয়।

২০১৩ সালে পুনরায় শ্রাবন্তীর বিপরীতে এবং এসকে মুভিজের ব্যানারে মুক্তি পায় কানামাছি। এই চলচ্চিত্র পরিচালনা করেন রাজ চক্রবর্তী। একই বছর ১১ই অক্টোবর মুক্তি পায় তার চতুর্থ চলচ্চিত্র খিলাড়ি। আবারো এসকে মুভিজের ব্যানারে নির্মিত এই ছবিতে অঙ্কুশের বিপরীতে ছিলেন নুসরাত জাহান। অশোক পাতি এই ছবিটির পরিচালক। এই ছবিটি অপর দুই প্রযোজনা সংস্থা শ্রী ভেঙ্কটেশ ফিল্মস ও সুরিন্দার ফিল্মসের মুক্তি দেয়া দুইটি চলচ্চিত্রের সাথে মুক্তি পায়। এই দুটি চলচ্চিত্র হল শ্রী ভেঙ্কটেশ ফিল্মস প্রযোজিত ও সৃজিত মুখোপাধ্যায় পরিচালিত প্রসেনজিৎ চট্টোপাধ্যায়সহ আরো অনেক অভিনীত কাকাবাবু সিরিজের জনপ্রিয় কাহিনীর ওপর নির্মিত মিশর রহস্য; এবং সুরিন্দার ফিল্মস প্রযোজিত ও রাজা চন্দ পরিচালিত সুপারস্টার দেব ও কোয়েল মল্লিক অভিনীত রংবাজ।

অভিনীত চলচ্চিত্র

পুরস্কার ও মনোনয়ন

তথ্যসূত্র

বহিঃসংযোগ 

 

১৯৮৯-এ জন্ম
জীবিত ব্যক্তি
ভারতীয় অভিনেতা
২১শ শতাব্দীর ভারতীয় অভিনেতা
বাঙালি অভিনেতা
কলকাতার অভিনেতা
পশ্চিমবঙ্গের অভিনেতা
বর্ধমানের ব্যক্তি
বাংলা চলচ্চিত্র প্রযোজক
ভারতীয় চলচ্চিত্র অভিনেতা